கேள்வி: வரட்டனப்பள்ளி இலட்சுமி நரசிம்ம சுவாமி கோயில் பற்றி நீங்கள் என்ன அறிந்துள்ளீர்கள்?
பதில்: இலட்சுமி நரசிம்ம சுவாமி கோயில் என்பது தமிழ்நாடு கிருஷ்ணகிரி மாவட்டம், வரட்டனபள்ளி ஊராட்சி என்ற சிற்றூரில் அமைந்துள்ள ஒரு நரசிம்மர் கோயிலாகும்.
கேள்வி: வரட்டனப்பள்ளி இலட்சுமி நரசிம்ம சுவாமி கோயில் - கோயில் அமைப்பு பற்றி தகவல் சொல்.
பதில்: கருவறையை மட்டும் கொண்டதாக அக்காலத்தில் கட்டப்பட்டதாக இக்கோயில், பிற்காலத்தில் விரிவுபடுத்தப்பட்டுள்ளது. இக்கோயிலானது மூன்று நிலை இராசகோபுரத்துடன் அமைந்துள்ளது. இராச கோபுரத்தை தாண்டி நுழைந்தால் ஹயகிரீசுவரர், வீர ஆஞ்சனேயர் ஆகியோரின் சிலைகள் அமைக்கப்பட்டுள்ளன. மூலவருக்கு எதிரில் கருடாழ்வாருக்கு சிறிய சந்நிதி உள்ளது. இதையடுத்து மகாமண்டபம், அர்த்தமண்டபம் கருவறை என கோயில் அமைந்துள்ளது. கருவறையில் மகாலட்சுமியை மடியில் தாங்கியபடி நரசிம்மர் சாந்தமாக காட்சியளிக்கிறார். கோயில் வளாகத்தில் உள்ள சத்திய நாராயணர் மண்டபத்தில் சத்தியவதி, ரமாதேவி ஆகியோருடன் சத்தியநாராயணர் நின்ற கோலத்தில் காட்சியளிக்கிறார். பிரகாரத்தில் சிறிய சயன நரசிம்மரின் சிற்பம் உள்ளது.